Uj tordai kerek erdő
Uj tordai kerek erdő,
Közepében bokorvessző,
Oda vár az én galambom,
Piros ajakát csókolom.

Uj tordai darab búza,
Kihajlott az országútra,
Még a fejét ki sem hányta,
Már a galamb körüljárta.

Uj tordai sürű berek,
Ott terem az ügyes gyerek,
Uj tordai keskeny árok,
Ott teremnek ügyes lányok.

Karcsú, ügyes, mint a nádszál,
Hajlik mint a rozmarinszál,
Hajlik ide, hajlik oda,
Hajlik az én kalapomba.
Népköltészet